MM95-kultajuhlista tehdään elokuva!
Lauantai 31.1.2015 klo 12.54 Suomen kaikkien aikojen ensimmäisistä jääkiekon MM-kultajuhlista keväältä 1995 on tarkoitus tehdä elokuva.
Raimo Helminen on valmis avustamaan tulevassa MM-juhlista kertovassa dokumenttityyppisessä elokuvassa. (MIKA KANERVA)
Elokuvahanke tuli ilmi Hook-ravintolan vip-tilojen avajaisissa Tampereella, missä asian Iltalehdelle vahvisti Raimo Helminen.- Minuun on otettu yhteyttä ja elokuvan purkitus olisi kai käynnissä jo pian. MM-kullasta tulee nyt kuluneeksi kaksikymmentä vuotta, ja elokuvan olisi kai tarkoitus tulla ulos vielä nyt juhlavuonna. Olen innokkaasti mukana, kun rooleja jaetaan, "Raipe" nauroi, mutta ei suostunut paljastamaan elokuvan tuotantoyhtiötä tai ohjaajaa.Suomi sekosi voitosta ja kultajuhlia vietettiin ympäri Suomea. Näyttelijä Eppu Salminen kiipesi juhlissa Tampereen Keskustorin suihkukaivon kärkeen, laulatutti Maamme-laulua ja pääsi lööppeihin.Salminen ja Helminen ovat toisilleen tuttuja vuodesta 1995. Nyt miehet lähtivät tamperelaisravintolan osakkaiksi. Helminen on tuonut MM-kultamitalinsakin Hook-ravintolan lasikaappiin. Siipiä ja burgereita Raipe ja Eppu esittelivät ylpeinä sadan hengen ravintolan lisätilaa, joka on tarkoitettu vip-vieraille ja yksityistilaisuuksiin.- Olen täällä toiminut jo keittiössä ja salin puolella sekä jutellut asiakkaiden kanssa. Asun Helsingissä ja näyttelen päätyökseni Helsingin Kaupunginteatterissa, Otetaas toiset -näytelmässä Arena-näyttämöllä mukana oleva Salminen kertoi.Helminen on kahden aikuisen ja jo omillaan asuvan lapsen isä. Hän odottaa innokkaasti valmennuspestiä Suomeen tai ulkomaille.- Mihin vain käy, olen valmis. Vähän on jo kyselty, aktiiviuransa pelaajana vuonna 2008 lopettanut Raipe sanoo. JUHA VELI JOKINEN